Repudiation of a Betrothal
Material: papyrus
Place: Oxyrhynchites
Categories: Auflösung einer Verlobung
ἰνδ ἑνδεκ[ά]της. τὸ παρὸν τῆς διαλύσεως ῥεπούδιον διαπέμπομαι 
ἐγ[ὼ] Ἰωάννης πατὴρ Εὐφημίας τῆς ἐμῆς ὑπεξουσίου θυγατρὸς σοὶ Φοιβάμμωνι τῷ εὐδοκτ μου 
γαμβρῷ, διὰ Ἀναστασίου τοῦ λαμπρο ἐκδίκου ταύτης τῆς Ὀξυρυγχιτῶν πόλε, περιέχων 
ὡς ὑποτέτακται. ἐπειδὴ εἰς ἀκοὰς ἐμὰς ἦλθεν ὅτι εἰς ἔκθεσμα πράγματά τινα παρεμβάλλεις 
ἑαυτόν, ἅπερ οὐδὲ θεῷ οὐδὲ τοῖς ἀνθρώποις ἀρέσκουσιν, καὶ οὐ δέον ἐστὶν ταῦτα ἐγ γράμμασιν 
ἐντεθῆναι, καλὸν ἡγησάμην τὴν μεταξὺ σοῦ καὶ αὐτῆς τῆς ἐμῆς θυγατρὸς Εὐφημίας διαλυθῆναι 
συνάφιαν διὰ τὸ ἐμέ, ὡς εἴρηται, ἀκηκοέναι σε παρεμβάλλοντα ἑαυτὸν ἐν τοῖς αὐτοῖς 
ἀθέσμοις πράγμασιν καὶ βούλεσθαί με εἰρηνικὸν καὶ ἡσύχιον βίον διάξαι τὴν ἐμὴν θυγατέρα. 
τούτου οὖν ἕνεκεν τὸ παρὸν τῆς μεταξὺ σοῦ καὶ αὐτῆς τῆς ἐμῆς θυγατρὸς Εὐφημίας 
συναφίας ῥεπούδιον διαπεμψάμην σοὶ διὰ τοῦ εἰρημένου λαμπρο ἐκδίκου μεθʼ ὑπογραφῆς 
ἐμῆς, οὗ τὸ ἴσον ἔλαβον ἐνυπόγραφον χειρὶ τοῦ αὐτοῦ λαμπρο ἐκδίκου. πρὸς οὖν ἀσφάλειαν 
τῆς αὐτῆς μου θυγατρὸς Εὐφημίας τὸ παρὸν τῆς περιλύσεως ῥεπούδιον 
διαπεμψάμην σοὶ γραφὲ μηνὶ Ἐπεὶφ ια ἰνδ ἑνδεκάτης.    Ἰωάννης πατὴρ Εὐφημίας 
τῆς ἐμῆς θυγατρὸς ὁ προγεγραμμένος διεπεμψάμην τὸ παρὸν τῆς περιλύσεως ῥεπούδιον 
σοὶ Φοιβάμμωνι τῷ εὐδοκιμοτάτῳ γαμβρῷ ὡς πρόκ.